Organizačné pokyny a postup pri odbere vzorky na PCR test na COVID-19 výplachom ústnej dutiny v priestoroch školy.

1. Do priestorov školy môžu vstúpiť len žiaci, ktorí sa preukážu platným negatívnym testom, nie starším ako 7 dní alebo majú platnú výnimku (výnimku majú aj žiaci 1. stupňa).

2. Odberu sa môže zúčastniť **len žiak, ktorého zákonný zástupca dal písomný súhlas s odberom vzorky**. Odber vzorky výplachom ústnej dutiny si robí sám žiak pod dozorom povereného zamestnanca.

3. Samotný odber výplachom ústnej dutiny v škole sa organizuje vždy v stredu v určených priestoroch podľa nahláseného počtu žiakov, ktorých rodičia dali na testovanie súhlas, pričom priebeh je zabezpečený v súlade s aktuálnymi epidemiologickými opatreniami. Nevyžaduje prítomnosť zdravotníka.

4. Testovaný žiak dostane zabalenú testovaciu súpravu. So súpravou manipuluje sám žiak pod dozorom povereného zamestnanca a podľa jeho pokynov. Respirátor má žiak nasadený, stiahne si ho z úst len na moment, keď si dáva do úst soľný roztok a potom na moment, keď vypúšťa roztok slamkou do skúmavky.

5. Po rozbalení súpravy žiak napíše svoje meno na letáčik s kódom a odloží ho bokom (žiak použije vlastné pero). Následne pristúpi k odberu vzorky podľa pokynov.

6. Samotný odber vzorky prebieha prostredníctvom nenáročného výplachu ústnej dutiny soľným roztokom, čo nevyžaduje špeciálne zručnosti žiakov. Samotný výplach ústnej dutiny trvá 1 minútu pri nasadenom respirátore. Roztok žiak následne prostredníctvom pribalenej slamky vypustí z úst do testovacej skúmavky,  zatvorí ju a zabalí do bezpečnostnej obálky a obalu, v ktorom bola súprava zabalená. Zabalenú vzorku odloží na určené miesto. Použitú slamku a prázdnu nádobku odhodí do opadu.

7. Poverený zamestnanec následne zabezpečí registráciu vzoriek za účelom ich personalizovaného vyhodnocovania.

8. Najneskôr do nedele v danom týždni bude jednotlivým žiakom, resp. ich zákonným zástupcom doručený výsledok testovania na e-mailovú adresu uvedenú v registračnom formulári k jednotlivým vzorkám.

9. V tom istom čase dostane škola sumárne vyhodnotenie vzoriek za danú školu (počet negatívnych a pozitívnych, príp. nevyhodnotiteľných vzoriek).